**Proračunski vodič za građane 2023. godinu**

****

**Poštovani stanovnici,**

predstavljamo Vam Vodič za građane za 2023. godinu. U njemu je prikazano na koji način Općina Donji Andrijevci prikuplja i investira sredstva. U želji za transparentnošću raspolaganja javnim novcem i boljom komunikacijom s našim stanovnicima nastavljamo s projektom koji se nalazi na Internet stranici www.proracun.hr te na našoj službenoj internetskoj www.donjiandrijevci.hr.

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima. Vi, dragi stanovnici, možete svojim prijedlozima i komentarima pridonijeti zajedničkom nam cilju da dostupne resurse raspodijelimo na što učinkovitiji način za boljitak i napredak naše zajednice.

Tijekom 2023. godine nastavljamo s programom izgradnje i održavanja komunalne infrastrukture. Ulagat ćemo u održavanje nerazvrstanih cesta, prometnih objekata, javnu rasvjetu, groblja i građevinskih objekata te u izgradnju prometnih objekata i građevina javne namjene. Izdvojili smo sredstva za opremu i strojeve za ostale namjene.

Kako bismo upoznali stanovnike s bogatstvom prirodne raznolikosti dio sredstava smo izdvojili za zaštitu okoliša i gospodarenje otpadom, a nastavit ćemo poticanje razvoja gospodarstva i poduzetništva.

Djeca i mladi su naša budućnost, zato ulažemo u predškolski odgoj i nastavljamo s projektom osnivanja dječjeg vrtića Vila Zvončica. Osim toga vrlo nam je važno i osnovno obrazovanje i visoko obrazovanje za koje smo također izdvojili sredstva.

Demografskim mjerama na području Općine nastojimo pomoći roditeljima i našim najmlađima te osigurati preduvjete za potrebiti demografski rast. U tijeku je pronatalitetni program kojim dodjeljujemo naknade stanovnicima, demografska obnova i socijalna skrb. Naknade dodjeljujemo i za rekreaciju i religiju. U 2023. godini s programom „Zaželi“ želimo osigurati posao za žene u nepovoljnom položaju na tržištu rada i ulagat ćemo i u protupožarnu zaštitu ali i u zdravstvo.

Trudimo se očuvati našu kulturnu baštinu i učiniti općinu ljepšim mjestom i za naše stanovnike i za posjetitelje. Stoga smo se potrudili organizirati događaje primamljivog sadržaja i dio sredstava smo izdvojili za obilježavanje dana Općine, manifestacije u općini rock koncert, advent i Uskrs.

Dragi stanovnici predstavili smo dio projekata koje želimo realizirati u 2023. godini. Pozivam sve stanovnike da zajedno s nama radite na boljitku naše Općine kako bi postala što transparentnija, uspješnija i otvorenija.

Vaše prijedloge, sugestije i komentare možete ostavljati do 17.12.2022. godine kada ćemo sve zaprimljene komentare obraditi, na njih odgovoriti te prijedlog proračuna s uvaženim primjedbama predstaviti i predložiti na sjednici Općinsko vijeća predstaviti.

Savjetovanje za Prijedlog Proračuna Općine Donji Andrijevci za 2023. godinu možete pronaći [OVDJE](https://www.proracun.hr/Home/Savjetovanje/3fbba1fe-560b-4914-b367-92b846fa6cf0).

Vaš Načelnik!

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Donji Andrijevci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Donji Andrijevci za 2023. godinu s najvažnijim smjernicama razvoja Općine Donji Andrijevci koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Donji Andrijevci kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog/svojih osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe i drugi.

**Zakoni i sankcije**

Proračun se donosi za jednu fiskalnu (proračunsku) godinu, koja se poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik. Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi Općine Donji Andrijevci za 2023. godinu planirani su u iznosu od 3.838.219,69** **eura**

**Prihodi od poslovanja**

Prihodi od poslovanja Općine Donji Andrijevci za 2023. godinu planirani su u iznosu od 3.806.366,21 eura, a čine ih:

1. Prihodi od poreza planirani u iznosu od 669.275,46 eura;
2. Pomoći iz inozemstva i od subjekata unutar općeg proračuna planirane u iznosu od 2.845.513,07 eura;
3. Prihodi od imovine planirani u iznosu od 99.109,29 eura;
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 184.351,98 eura;
5. Prihodi od prodaje proizvoda, robe i pruženih usluga, donacija planirani u iznosu od 8.116,41 eura.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 31.853,48 eura, od toga:

1. Prihodi od prodaje neproizvedene dugotrajne imovine planirani u iznosu od 29.199,02 eura;
2. Prihodi od prodaje proizvedene dugotrajne imovine planirani u iznosu od 2.654,46 eura.

**RASHODI I IZDACI**

**Ukupni rashodi i izdaci Općine Donji Andrijevci za 2023. godinu planirani su u iznosu od 3.838,219,69 eura**

**Rashodi poslovanja Općine Donji Andrijevci za 2023. godinu planirani u iznosu od 1.272.979,52 eura, od toga:**

1. Rashodi za zaposlene planirani su u iznosu od 239.953,36 eura;
2. Materijalni rashodi planirani su u iznosu od 714.306,16 eura;
3. Financijski rashodi planirani su u iznosu od 2.070,00 eura;
4. Pomoći dane u inozemstvo i unutar općeg proračuna planirane u iznosu od 23.240,00 eura;
5. Naknade građanima i kućanstvima od osiguranja i druge naknade planirane u iznosu od 101.170,00 eura;
6. Ostali rashodi planirani u iznosu od 192.240,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani su u iznosu od 2.525.420,17 eura, od toga:**

1. Rashodi za nabavu neproizvedene dugotrajne imovine planirani u iznosu od 13.700,00 eura;
2. Rashodi za nabavu proizvedene dugotrajne imovine planirani u iznosu od 2.438.649,91 eura.
3. Rashodi za dodatna ulaganja na nefinancijskoj imovini planirani u iznosu od 73.025,26 eura.

**Izdaci za financijsku imovinu i otplate zajmova planirani u iznosu od 39.820,00 eura.**

**GLAVA 010-01 JEDINSTVENI UPRAVNI ODJEL PLANIRANO U IZNOSU OD 3.838.219,69 EURA.**

**Program 1001 Redovna aktivnost, planiran u iznosu od 523.630,25 eura, od toga:**

1. Za rashode poslovanja Općinske uprave planirani rashodi iznose 388.780,00 eura, od toga:
   * Rashodi za zaposlene iznose 159.300,00 eura, od toga plaće 119.500,00 eura, ostali rashodi za zaposlene 19.900,00 eura i doprinosi na plaće 19.900,00 eura,
   * Materijalni rashodi iznose 179.090,00 eura, od toga naknade troškova zaposlenima iznose 8.720,00 eura, rashodi za materijal i energiju iznose 24.630,00 eura, rashodi za usluge iznose 114.880,00 eura, ostali financijski rashodi iznose 30.860,00 eura,
   * Financijski rashodi iznose 2.070,00 eura,
   * Ostali rashodi iznose 8.500,00 eura, od toga tekuće donacije iznose 2.700,00 eura, kazne, penali i naknade štete iznose 3.100,00 eura i proračunska pričuva iznosi 2.700,00 eura,
   * Izdaci za otplatu glavnice iznose 39.820,00 eura za otplatu glavnice zajmova od drugih razina vlasti,
2. Za nabavu dugotrajne imovine – Općinska uprava planirani rashodi iznose 50.470,25 eura, od toga:

* Rashodi za nabavu neproizvedene dugotrajne imovine iznose 400,00 eura za nematerijalnu imovinu,
* Rashodi za nabavu proizvedene dugotrajne imovine iznose 50.070,25 eura, od toga postrojenja i oprema iznosi 21.780,00 eura i nematerijalna proizvedena imovina iznosi 28.290,25 eura

1. Za foto natječaj „Skrivene općinske ljepote“ planirani rashodi iznose 1.400,00 eura za materijalne rashode, od toga rashodi za usluge iznose 700,00 eura i ostali nespomenuti rashodi poslovanja iznose 700,00 eura,
2. Za obilježavanje dana Općine planirani rashodi iznose 13.330,00 eura za materijalne rashode, od toga rashodi za usluge iznose 1.330,00 eura i ostali nespomenuti rashodi poslovanja iznose 12.000,00 eura,
3. Za manifestacije u Općini rock koncert planirani rashodi iznose 23.300,00 eura za materijalne rashode, od toga rashodi za usluge iznose 11.330,00 eura i ostali nespomenuti rashodi poslovanja iznose 11.970,00 eura,
4. Za Advent planirani rashodi iznose 45.250,00 eura za materijalne rashode, od toga rashodi za usluge iznose 31.950,00 eura i ostali nespomenuti rashodi poslovanja iznose 13.300,00 eura,
5. Za Uskrs planirani rashodi iznose 1.100,00 eura za materijalne rashode, od toga rashodi za usluge iznose 700,00 eura i ostali nespomenuti rashodi poslovanja iznose 400,00 eura.

**Program 1002 Financiranje predstavničkog tijela i Jedinstvenog upravnog odjela, planiran u iznosu od 9.020,00 eura.**

Za financiranje predstavničkih tijela planirani rashodi iznose 9.020,00 eura, od toga materijalni rashodi iznose 5.300,00 eura za ostale nespomenute rashode poslovanja i ostali rashodi iznose 3.720,00 eura za tekuće donacije.

**Program 1003 Javne potrebe, planiran u iznosu od 175.020,00 eura**

1. Za rekreaciju, kulturu, religiju planirani rashodi iznose 81.650,00 eura za tekuće donacije;
2. Za Socijalnu skrb planirani rashodi iznose 45.650,00 eura, od toga:

* Naknade građanima i kućanstvima iznose 41.650,00 eura za ostale naknade građanima i kućanstvima iz Proračuna,
* Ostali rashodi iznose 4.000,00 eura za kapitalne donacije,

1. Za Crveni križ planirani rashodi iznose 6.700,00 eura za tekuće donacije;
2. Za pronatalitetni program planirani rashodi iznose 10.620,00 eura za naknade građanima i kućanstvima iz Proačuna;
3. Za demografsku obnovu planirani rashodi iznose 19.900,00 eura za kapitalne donacije;
4. Za ostalo planirani rashodi iznose 10.500,00 eura, od toga:

* Naknade građanima i kućanstvima iznose 1.100,00 eura
* Ostali rashodi iznose 9.400,00 eura, od toga tekuće donacije iznose 6.700,00 eura i kapitalne donacije iznose 2.700,00 eura.

**Program 1004 Zaštita od požara i civilna zaštita, planiran u iznosu od 53.520,00 eura**

1. Za stožer civilne zaštite planirani rashodi iznose 9.490,00 eura, od toga:

* Materijalni rashodi iznose 8.430,00 eura, od toga rashodi za usluge iznose 8.430,00 eura i ostali nespomenuti rashodi poslovanja iznose 5.350,00 eura,
* Ostali rashodi iznose 1.060,00 eura za tekuće donacije,

1. Za financiranje DVD-a planirani rashodi iznose 44.030,00 eura za tekuće donacije.

**Program 1006 Zaštita okoliša i gospodarenje otpadom, planiran u iznosu od 53.130,36 eura**

Za ostale aktivnosti zaštite okoliša planirani rashodi iznose 53.130,36 eura za rashode za usluge.

**Program 1007 Školstvo, planiran u iznosu od 96.680,00 eura**

1. Za predškolski odgoj planirani rashodi iznose 31.600,00 eura, od toga:

* Materijalni rashodi iznose 11.700,00 eura, od toga rashodi za usluge iznose 10.350,00 eura i ostali nespomenuti rashodi poslovanja iznose 1.350,00 eura,
* Naknade građanima i kućanstvima od osiguranja i druge naknade iznose 19.900,00 eura,

1. Za osnivanje dječjeg vrtića Vila Zvončica planirani rashodi iznose 13.940,00 eura za ostale nespomenute rashode poslovanja;
2. Za osnovno obrazovanje planirani rashodi iznose 39.190,00 eura, od toga:

* Pomoći dane u inozemstvu iznose 23.240,00 eura za pomoći proračunskim korisnicima drugih proračuna,
* Naknade građanima i kućanstvima od osiguranja i druge naknade iznose 15.950,00 eura,

1. Za visoko obrazovanje planirani rashodi iznose 11.950,00 eura za naknade građanima i kućanstvima od osiguranja i druge naknade.

**Program 1008 Poticanje gospodarstva i poduzetništva, planiran u iznosu od 13.280,00 eura**

Za razvoj gospodarstva i poduzetništva planirani rashodi iznose 13.280,00 eura za kapitalne pomoći.

**Program 1010 Projekt „Zaželi“, planiran u iznosu od 65.618,16 eura**

Za projekt „Zaželi“ planirani rashodi iznose 65.618,16 eura, od toga:

* Rashodi za zaposlene iznose 55.743,58 eura, od toga plaće iznose 47.780,21 eura i doprinosi na plaće iznose 7.963,37 eura
* Materijalni rashodi iznose 9.874,58 eura, od toga rashodi za materijal i energiju iznose 7.963,37 eura, rashodi za usluge iznose 1.114,87 eura i ostali nespomenuti rashodi poslovanja iznose 796,34 eura.

**Program 1013 Program izgradnje komunalne infrastrukture, planiran u iznosu od 1.122.536,57 eura**

1. Za nerazvrstane ceste planirani rashodi iznose 238.924,21 eura za građevinske objekte;
2. Za ostale prometne objekte planirani rashodi iznose 704.400,26 eura, od toga:

* Materijalni rashodi iznose 27.486,21 eura za rashode za usluge,
* Rashodi za nabavu proizvedene dugotrajne imovine iznose 676.914,05 eura za građevinske objekte,

1. Za javnu rasvjetu planirani rashodi iznose 179.212,10 eura za građevinske objekte,

**Program 1014 Program održavanja komunalne infrastrukture, planiran u iznosu od 179.210,00 eura**

1. Za nerazvrstane ceste planirani rashodi iznose 66.370,00 eura za rashode za usluge;
2. Za javnu rasvjetu planirani rashodi iznose 66.370,00 eura za materijalne rashode, od toga rashodi za materijal i energiju iznose 39.820,00 eura i rashodi za usluge iznose 26.550,00 eura;
3. Za groblja planirani rashodi iznose 6.630,00 eura za rashode za usluge;
4. Za javne općinske površine planirani rashodi iznose 39.840,00 eura za rashode za usluge.

**Program 1015 Izgradnja građevina javne namjene, planiran u iznosu od 101.241,44 eura**

Za građevine javne namjene planirani rashodi iznose 101.241,44 eura za građevinske objekte.

**Program 1017 Izgradnja i održavanje građevinskih i ostalih objekata, planiran u iznosu od 1.430.192,91 eura**

1. Za izgradnju građevinskih objekata planirani rashodi iznose 1.150.176,80 eura, od toga:

* Rashodi za nabavu proizvedene dugotrajne imovine iznose 1.063.851,54 eura za građevinske objekte,
* Rashodi za nabavu neproizvedene dugotrajne imovine iznose 13.300,00 eura za materijalnu imovinu – prirodna bogatstva,
* Rashodi za dodatna ulaganja na nefinancijskoj imovini iznose 73.025,26 eura za dodatna ulaganja na građevinskim objektima,

1. Za održavanje građevinskih objekata planirani rashodi iznose 114.136,84 eura za materijalne rashode, od toga rashodi za materijal i energiju iznose 1.320,00 eura i rashodi za usluge iznose 112.816,84 eura;
2. Za opremu i strojeve za ostale namjene planirani rashodi iznose 128.481,32 eura za rashode za nabavu proizvedene dugotrajne imovine, od toga postrojenja i oprema iznose 80.402,48 i prijevozna sredstva iznose 48.078,84 eura;
3. Za javni rad planirani rashodi iznose 10.707,95 eura, od toga:

* Rashodi za zaposlene iznose 10.309,78 eura, od toga plaće iznose 7.520,72 eura i doprinosi na plaće iznose 2.789,06 eura,
* Materijalni rashodi iznose iznose 398,17 eura za naknade troškova zaposlenima,

1. Za ostala održavanja komunalne infrastrukture planirani rashodi iznose 26.690,00 eura za materijalne rashode, od toga rashodi za materijal i energiju iznose 9.430,00 eura i rashodi za usluge iznose 17.260,00 eura.

**Program 1019 Komunalni pogon, planiran u iznosu od 15.140,00 eura**

Za komunalni pogon planirani rashodi iznose 15.140,00 eura, od toga:

* Rashodi za zaposlene iznose 14.600,00 eura, od toga plaće iznose 11.950,00 eura i ostali rashodi za zaposlene iznose 2.650,00 eura,
* Materijalni rashodi iznose 540,00 eura za naknade troškova zaposlenima.